สรุปภาวะตลาดต่างประเทศ ประจำวันที่ 28 เม.ย. 2565
สรุปภาวะตลาดต่างประเทศ ประจำวันที่ 28 เม.ย. 2565
สรุปภาวะตลาดต่างประเทศ ประจำวันที่ 28 เม.ย. 2565
29 เม.ย. 2565

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 600 จุดในวันพฤหัสบดี (28 เม.ย.) ขณะที่ดัชนี Nasdaq ทะยานขึ้นกว่า 3% ขานรับผลประกอบการที่แข็งแกร่งของบริษัทจดทะเบียน ซึ่งรวมถึงบริษัทเมตา แพลตส์ฟอร์มส และแมคโดนัลด์ โดยข้อมูลดังกล่าวสามารถบดบังปัจจัยลบจากรายงานที่ว่า เศรษฐกิจสหรัฐหดตัวลงอย่างเหนือความคาดหมายในไตรมาสแรกปีนี้
ดัชนีเฉลี่ยอุตสาหกรรมดาวโจนส์ปิดที่ 33,916.39 จุด เพิ่มขึ้น 614.46 จุด หรือ +1.85%, ดัชนี S&amp;P500 ปิดที่ 4,287.50 จุด เพิ่มขึ้น 103.54 จุด หรือ +2.47% และดัชนี Nasdaq ปิดที่ 12,871.53 จุด เพิ่มขึ้น 382.59 จุด หรือ +3.06%
ตลาดหุ้นยุโรปปิดบวกในวันพฤหัสบดี (28 เม.ย.) โดยได้แรงหนุนจากการที่บริษัทจดทะเบียนต่าง ๆ เปิดเผยผลประกอบการไตรมาสแรกที่ดีเกินคาด ซึ่งช่วยบดบังความวิตกเกี่ยวกับการขยายตัวของเศรษฐกิจโลกที่ชะลอตัวลง
ดัชนี Stoxx Europe 600 ปิดที่ 447.07 จุด เพิ่มขึ้น 2.76 จุด หรือ +0.62%
ดัชนี CAC-40 ตลาดหุ้นฝรั่งเศสปิดที่ 6,508.14 จุด เพิ่มขึ้น 62.88 จุด หรือ +0.98%, ดัชนี DAX ตลาดหุ้นเยอรมนีปิดที่ 13,979.84 จุด เพิ่มขึ้น 185.90 จุด หรือ +1.35% และดัชนี FTSE 100 ตลาดหุ้นลอนดอนปิดที่ 7,509.19 จุด เพิ่มขึ้น 83.58 จุด หรือ +1.13%
ตลาดหุ้นลอนดอนปิดบวกในวันพฤหัสบดี (28 เม.ย.) โดยปรับตัวขึ้นมากที่สุดในรอบเกือบ 3 สัปดาห์ หลังได้แรงหนุนจากการเปิดเผยผลประกอบการที่แข็งแกร่งของบริษัทจดทะเบียนต่าง ๆ
ดัชนี FTSE 100 ตลาดหุ้นลอนดอนปิดที่ 7,509.19 จุด เพิ่มขึ้น 83.58 จุด หรือ +1.13%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นในวันพฤหัสบดี (28 เม.ย.) หลังจากมีรายงานว่า เยอรมนีอาจจะร่วมวงคว่ำบาตรน้ำมันจากรัสเซียเช่นเดียวกับประเทศสมาชิกรายอื่น ๆ ของสหภาพยุโรป (EU) ซึ่งสถานการณ์ดังกล่าวจะส่งผลให้อุปทานน้ำมันในตลาดโลกตึงตัวมากขึ้น
ทั้งนี้ สัญญาน้ำมันดิบ WTI ส่งมอบเดือนมิ.ย. พุ่งขึ้น 3.34 ดอลลาร์ หรือ 3.3% ปิดที่ 105.36 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 2.27 ดอลลาร์ หรือ 2.2% ปิดที่ 107.59 ดอลลาร์/บาร์เรล
สัญญาทองคำตลาดนิวยอร์กปิดบวกในวันพฤหัสบดี (28 เม.ย.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย หลังมีรายงานว่าเศรษฐกิจสหรัฐหดตัวลงอย่างเหนือความคาดหมายในไตรมาสแรกปีนี้
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 2.6 ดอลลาร์ หรือ 0.14% ปิดที่ 1,891.3 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 32.4 เซนต์ หรือ 1.38% ปิดที่ 23.181 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 70 เซนต์ หรือ 0.08% ปิดที่ 911.1 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 15 ดอลลาร์ หรือ 0.68% ปิดที่ 2,210.10 ดอลลาร์/ออนซ์
ดอลลาร์สหรัฐแข็งค่าอย่างต่อเนื่องเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (28 เม.ย.) โดยได้แรงหนุนจากการคาดการณ์ที่ว่าธนาคารกลางสหรัฐ (เฟด) จะปรับขึ้นอัตราดอกเบี้ย 0.5% ในการประชุมเดือนพ.ค. ขณะที่เงินเยนร่วงลงอย่างหนัก หลังจากธนาคารกลางญี่ปุ่น (BOJ) มีมติคงนโยบายการเงินผ่อนคลายแบบพิเศษในการประชุมวานนี้
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน พุ่งขึ้น 0.65% แตะที่ 103.6240 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 130.88 เยน จากระดับ 128.31 เยน และแข็งค่าเมื่อเทียบกับฟรังก์สวิส ที่ระดับ 0.9719 ฟรังก์ จากระดับ 0.9683 ฟรังก์ แต่ดอลลาร์สหรัฐอ่อนค่าลงเมื่อเทียบกับดอลลาร์แคนาดา ที่ระดับ 1.2806 ดอลลาร์แคนาดา จากระดับ 1.2832 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0509 ดอลลาร์ จากระดับ 1.0563 ดอลลาร์ ขณะที่เงินปอนด์อ่อนค่าลงแตะที่ระดับ 1.2462 ดอลลาร์ จากระดับ 1.2541 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7095 ดอลลาร์ จากระดับ 0.7121ดอลลาร์